નવસારીની શાકભાજી માર્કેટમાં રૂ. 10નો જૂનો સિક્કો લોકો સ્વીકારતા નથી. રિઝર્વ બેંકે પણ અત્યાર સુધીમાં રૂ. 10ના જૂના સિક્કા બાબતે બંધ અંગે કોઈ નિર્ણય કર્યો હોય તેવું લોકોની જાણમાં નથી પરંતુ નવસારીમાં પાલિકાના બાજુમાં ભરાતા શાકભાજી માર્કેટના વેપારી - દુકાનદારોએ રૂ. 10ના જૂના સિક્કા પર જાણે પ્રતિબંધ લાધ્યો છે. તેઓ ગ્રાહક પાસેથી સિક્કો સ્વીકારતા નથી. જો કોઈ ગ્રાહક તેમને બાબતે પૂછે તો અહીં કોઈ લેતું નથી તેવો જવાબ આપી છટકી જવાનો પ્રયાસ કરે છે. શાકભાજી માર્કેટમાં નાની નાની ખરીદી પણ રૂ. 10ની અવારનવાર જરૂર પડે છે ત્યારે માર્કેટમાં આવી બાબતને લઈને કેટલીક વખત ગ્રાહક અને દુકાનદાર વચ્ચે રકઝક પણ થઈ રહી છે.